**Valsts akciju sabiedrības "Privatizācijas aģentūra"**

**iepirkuma komisijas sēdes protokols**

|  |  |  |
| --- | --- | --- |
| **2019.gada 8.janvārī** | | **Nr.1** |
| Sēdi vada iepirkuma komisijas priekšsēdētājs: | Ģ.Freibergs | |
| Sēdē piedalās iepirkuma komisijas locekļi: | I.Purmale, S.Balcars, K.Timpars | |
| Iepirkuma komisijas sēdi protokolē  iepirkuma komisijas locekle: | I.Purmale | |
|  |  | |

Sēde notiek Rīgā, K.Valdemāra ielā 31.

Sēde ir atklāta.

Sēde sākas plkst. 9.00.

**Iepirkuma komisijas sēdes organizatoriskie jautājumi:**

Iepirkuma komisijas sēdes vadītājs konstatē, ka sēdē piedalās četri komisijas locekļi, un iepirkuma komisija šajā sēdē ir lemttiesīga.

Iepirkuma komisija nolemj apstiprināt šādu darba kārtību:

1. Par mazajam iepirkumam “Vispārīgā vienošanās nekustamo īpašumu tirgus (parastās) vērtības noteikšanas pakalpojumiem” (PA/2018/71) iesniegto piedāvājumu vērtēšanu un iepirkuma rezultāta apstiprināšanu.

Ziņo: I.Purmale

Par: Ģ.Freibergs, I.Purmale, S.Balcars, K.Timpars

Pret: nav

Lēmums pieņemts vienbalsīgi.

1. Par mazajam iepirkumam “Vispārīgā vienošanās nekustamo īpašumu tirgus (parastās) vērtības noteikšanas pakalpojumiem” (PA/2018/71) iesniegto piedāvājumu vērtēšanu un iepirkuma rezultāta apstiprināšanu.

Ziņo: I.Purmale

**NOLĒMA:**

1.1. Pieņemt zināšanai, ka mazajam iepirkumam “Vispārīgā vienošanās nekustamo īpašumu tirgus (parastās) vērtības noteikšanas pakalpojumiem” (PA/2018/71) noteiktā termiņā, t.i., līdz 2018.gada 18.decembra plkst.14.00 iesniegti astoņi piedāvājumi: SIA “Vindeks”, SIA “Eiroeksperts”, SIA “VCG Ekspertu grupa”, SIA “Interbaltija”, SIA “Latio”, SIA “DZIETI”, SIA “ANNO” un SIA “Grant Thornton Baltic”.

1.2. Pieņemt zināšanai, ka Pretendents SIA “Interbaltija” saskaņā ar nolikuma pretendentiem 6.2.2.apakšpunktā noteikto, nav iesniedzis vismaz divu sertificētu vērtētāju spēkā esošus profesionālās kvalifikācijas sertifikātus nekustamā īpašuma novērtēšanai, kas izsniegti Ministru kabineta 2014.gada 23.septembra noteikumos Nr.559 “Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība” paredzētajā kārtībā, kā arī pieteikumā nav norādījis vismaz divus sertificētus vērtētājus, kuriem ir spēkā esošs profesionālās kvalifikācijas sertifikāts nekustamā īpašuma novērtēšanai.

1.3. Izslēgt pretendentu SIA “Interbaltija” no turpmākās dalības iepirkumā kā neatbilstošu nolikuma pretendentiem 6.punktā norādītajām pretendenta kvalifikācijas prasībām.

1.4. Pieņemt zināšanai, ka pretendenti SIA “ANNO” un SIA “Vindeks” ir iesnieguši Latvijas Īpašumu vērtētāju asociācijas izdotas Kompetences sertifikāta nekustamā īpašuma vērtēšanā kopijas, kuru derīguma termiņš bija līdz 2018.gada 17.decembrim. Latvijas Īpašumu vērtētāju asociācijas interneta vietnē nav norādīta informācija, ka SIA “ANNO” un SIA “Vindeks” sertifikāti nebūtu pagarināti vai anulēti. Saskaņā ar nolikuma pretendentiem 6.2.1.apakšpunktā noteiktajām kvalifikācijas prasībām Pretendentam ir jābūt spēkā esošam Latvijas Īpašumu vērtētāju asociācijas izsniegtam Kompetences sertifikātam nekustamā īpašuma vērtēšanā, kas apliecina, ka komersants nodarbina kvalificētus (sertificētus) vērtētājus, tam ir kvalitatīvam darbam nepieciešamās informācijas bāzes, programmatūra, ka komersants vērtēšanu var veikt atbilstoši vērtēšanas standartiem un labākajai vērtēšanas praksei. Iepirkuma komisija lūdza abiem minētajiem pretendentiem līdz 2019.gada 4.janvāra plkst. 12.00 iesniegt atjaunoto sertifikātu kopijas. SIA “Vindeks” 2019.gada 2.janvārī iesniedza Latvijas Īpašumu vērtētāju asociācijas izsniegtu apliecinājumu, ka SIA “Vindeks” izsniegtais Kompetences sertifikāts Nr.25 2018.gada 20.decembrī ir pagarināts uz 5 (pieciem) gadiem. SIA “ANNO” līdz noteiktajam termiņam nav iesniedzis pagarinātu Latvijas Īpašumu vērtētāju asociācijas izsniegtā Kompetences sertifikāta kopiju vai apliecinājumu, ka SIA “ANNO” izsniegtais Kompetences sertifikāts ir pagarināts.

1.5. Izslēgt pretendentu SIA “ANNO” no turpmākās dalības iepirkumā kā neatbilstošu nolikuma pretendentiem 6.punktā norādītajām pretendenta kvalifikācijas prasībām.

1.6. Atzīt pretendentu SIA “Vindeks” un tā iesniegto piedāvājumu un pretendentus SIA “Eiroeksperts”, SIA “VCG Ekspertu grupa”, SIA “Latio”, SIA “DZIETI”, un SIA “Grant Thornton Baltic” un to iesniegtos piedāvājumus par atbilstošiem nolikumā pretendentiem izvirzītajām prasībām.

1.7. Saskaņā ar iesniegtajiem piedāvājumiem, vispārīgās vienošanās slēgšanas tiesības par nekustamo īpašumu tirgus (parastās) vērtības noteikšanu piešķirt sekojošiem 5 (pieciem) pretendentiem, kuri iesnieguši saimnieciski izdevīgākos piedāvājumus par Tehniskās specifikācijas 1. un 2.daļā norādīto nekustamo īpašumu tirgus (parastās) vērtības noteikšanu ar zemāko kopējo līgumcenu:

|  |  |  |
| --- | --- | --- |
| **Nr.** | **Pretendents** | **Kopējā līgumcena**  **EUR bez PVN** |
| 1. | SIA “DZIETI” | 1890.00 |
| 2. | SIA “Grant Thornton Baltic” | 2060.00 |
| 3. | SIA “VCG Ekspertu grupa” | 2175.00 |
| 4. | SIA “Vindeks” | 2281.00 |
| 5. | SIA “Latio” | 2305.00 |

1.8. Pieņemt zināšanai, ka nevienam no turpmāk uzskaitītajiem pretendentiem: SIA “Vindeks”, SIA “VCG Ekspertu grupa”, SIA “Latio”, SIA “DZIETI”, un SIA “Grant Thornton Baltic”, saskaņā ar Valsts ieņēmumu dienesta izziņu uz 2018.gada 18.decembri nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150 euro, un saskaņā ar 2018.gada 18.decembra izziņu no Lursoft datu bāzes nav pasludināts neviena pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

1.9. Par mazā iepirkuma “Vispārīgā vienošanās nekustamo īpašumu tirgus (parastās) vērtības noteikšanas pakalpojumiem” (PA/2018/71) uzvarētājiem atzīt un vispārīgo vienošanos uz periodu 3 gadi vai līdz kopējās summas 41999.99 EUR neieskaitot pievienotās vērtības nodoklī atkarībā no tā, kurš no nosacījumiem iestāsies pirmais, noslēgt ar SIA “Vindeks”, SIA “VCG Ekspertu grupa”, SIA “Latio”, SIA “DZIETI”, un SIA “Grant Thornton Baltic”.

1.10. Saskaņā ar iesniegtajiem piedāvājumiem vispārīgās vienošanās ietvaros par Tehniskās specifikācijas 1. un 2.daļā norādīto nekustamo īpašumu tirgus (parastās) vērtības noteikšanas uzvarētāju atzīt un iepirkuma līgumu noslēgt ar SIA “DZIETI”,kas piedāvāja zemāko kopējo līgumcenu 1890.00 EUR bez PVN.

1.11. Pilnvarot Iepirkumu un tehniska nodrošinājuma nodaļas vadītāju Ingrīdu Purmali un iepirkumu speciālisti Evu Jonāsi (turpmāk – pilnvarotie pārstāvji) noslēgtās vispārīgās vienošanās ietvaros organizēt aptaujas par nekustamo īpašumu vērtēšanas izmaksām un piedāvājumu vērtēšanu ārpus Iepirkuma komisijas.

1.12. Noteikt, ka vispārīgās vienošanās ietvaros Iepirkuma komisija izskatīs pilnvaroto pārstāvju sagatavotos atzinumus par iesniegtajiem piedāvājumiem un apstiprinās katra līguma slēgšanas tiesību piešķiršanu.

Par: Ģ.Freibergs, I.Purmale, S.Balcars, K.Timpars

Pret: nav

Lēmums pieņemts vienbalsīgi.

|  |  |  |
| --- | --- | --- |
| Sēde beidzas plkst. 9.20.  Iepirkuma komisijas priekšsēdētājs:  Iepirkuma komisijas locekļi: |  | Ģ.Freibergs  S.Balcars  K.Timpars |
| Iepirkuma komisijas locekle,  Iepirkuma komisijas sekretāre: |  | I.Purmale |